钦定古今图书集成/明伦汇编/氏族典/第022卷 > 《廖用贤尚友录》 > 公鼐
## 钦定古今图书集成/明伦汇编/氏族典/第022卷 > 《廖用贤尚友录》 > 公鼐

按《蒙阴县志》：“鼐字孝与，家臣长子。万历辛丑进士，选
翰林院庶吉士，除编修，累官礼部侍郎，协理詹事府
事。鼐博学多闻，诗文好引征故实，一时无尚。当神庙
中叶，群小植援，天启之初，流蔓未已。鼐以宫端入朝，
晓畅旧事，抗疏列白，指陈其所以。群小恶其害己，尽
力排击，引疾以去，不得大用，时论惜之。崇祯朝，赠礼”
部尚书，谥《文介》。